Europarlamentarul PPE Daniel Buda, președintele organizației județene a PNL Cluj, prezent la unul dintre cele mai importante evenimente a fermierilor din nord-vestul României, Măsurișul Oilor de la Pria, județul Sălaj, a transmis tuturor agricultorilor și fermierilor români atât un mesaj privind importanța păstrării tradițiilor, a valorilor românești, cât și un mesaj de încredere în măsurile care au fost și vor fi luate în Parlamentul European pentru ca ei să își poată desfășura activitatea în cele mai bune, favorabile și optime condiții, iar efortul lor să fie răsplătit așa cum se cuvine.
De asemenea, eurodeputatul PPE Daniel Buda, a menționat că munca agricultorilor și a fermierilor români este extrem de importantă, iar ”a produce mâncare pentru cei mulți este o misiune biblică”
În opinia europarlamentarului PNL Daniel Buda, rolul politicii agricole comune este de a-i sprijini pe fermieri și să îmbunătățească productivitatea agricolă, pentru o aprovizionare stabilă cu alimente la prețuri accesibile, în condiții în care aceștia să-și poată asigura un trai decent.
Pentru a îndeplini toate aceste obiective, europarlamentarul PNL Daniel Buda, membru al Grupului Partidului Popular European (PPE), a susținut simplificarea regulilor PAC, care a fost votată în cadrul sesiunii plenare a Parlamentului European desfășurată în 24 aprilie 2024 la Strasbourg. Europarlamentarul PPE Daniel Buda afirmă că acest vot vine în urma protestelor fermierilor care și-au strigat neputința în stradă, deoarece în ultimii ani, fermierii s-au confruntat cu numeroase provocări și presiuni.
Discuțiile pe care eurodeputatul Daniel Buda le are și le-a avut cu fermierii români, legătura strânsă cu aceștia, a dus la corelarea nevoilor fermierilor români cu legislația europeană, astfel încât sute de milioane de euro să vină în România, iar legislația europeană să poată fi transpusă în România, în așa fel încât să acopere nevoile reale de aici.